《次韵寄求道人》
宋代·朱槔

天工愦愦春无力，桃李颦心少颜色。
梦中矫首望三山，我是东南未归客。
岂壑交游人姓支，相思江月半成规。
遥知草木代说法，岂是画饼随随儿嬉。
此身分不过朝市，何日相从拂衣袂。
岂容陶令载白莲，会作郑虔书落柿。

作者简介：徽州婺源人，字逢年。朱松弟。有轶才，自负其长，不肯随俗俯仰。工诗。有《玉澜集》。